ai4bharat/Pralekha huggingface dataset:
કૃષિ મંત્રાલય
2022ની મોસમ માટે કોપરા માટે લઘુતમ ટેકાના ભાવ ને કેન્દ્રીય મંત્રીમંડળની મંજૂરી
એમએસપી નફાના ગાળા તરીકે લઘુતમ 50 ટકા સુનિશ્ચિત કરે છે
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી આર્થિક બાબતો અંગેની કેન્દ્રીય મંત્રીમંડળની સમિતિની બેઠકમાં 2022ની સિઝન માટે કોપરા માટે લઘુતમ ટેકાના ભાવ ને મંજૂરી આપવામાં આવી છે.
મિલિંગ કોપરાની ફેર એવરેજ ક્વોલિટી  માટે એમએસપી 2021માં ક્વિન્ટલ દીઠ રૂ. 10,335 હતી એ 2022 સિઝન માટે ક્વિન્ટલ દીઠ રૂ. 10590 કરવામાં આવી છે અને બોલ કોપરા માટે 2021ના ક્વિન્ટલ દીઠ રૂ. 10,600થી વધારીને 2022 સિઝન માટે એમએસપી ક્વિન્ટલ દીઠ રૂ. 11,000 કરવામાં આવી છે. આ મિલિંગ કોપરા માટે ઉત્પાદનના અખિલ ભારત સરેરાશ ખર્ચ કરતા 51.85 ટકા અને બૉલ કોપરા માટે 57.73 ટકા સુનિશ્ચિત કરે છે. 2022 માટે કોપરાના એમએસપીમાં વધારો સરકારે બજેટ 2018-19માં જાહેરાત કરેલી કે સમગ્ર ભારતના ભારાંક સરેરાશ ઉત્પાદન ખર્ચ કરતા એમએસપી ઓછામાં ઓછા 1.5 ગણા નક્કી કરવી એ સિદ્ધાંતને અનુરૂપ છે.
આ નિર્ણય કમિશ ફોર એગ્રિકલ્ચરલ કોસ્ટ્સ એન્ડ પ્રાઇસિસ ની ભલામણો આધારિત છે.
તે નફાના ગાળા તરીકે ઓછામાં ઓછા 50 ટકા સુનિશ્ચિત કરે છે અને 2022 સુધીમાં ખેડૂતોની આવક બમણી કરવાનું શક્ય બનાવવા તરફનું અને પ્રગતિશીલ અને અગત્યનાં પગલાંમાંનું એક પગલું છે.
નેશનલ એગ્રિકલ્ચરલ કો-ઓપરેટિવ માર્કેટિંગ ફેડરેશન ઑફ ઇન્ડિયા લિમિટેડ અને નેશનલ કો-ઓપરેટિવ કન્ઝ્યુમર ફેડરેશન ઑફ ઇન્ડિયા લિમિટેડ કોપરા પકવતા રાજ્યોમાં એમએસપીએ ટેકા ભાવની કામગીરી હાથ ધરવા માટે કેન્દ્રીય નોડલ એજન્સીઓ તરીકે કામ કરવાનું ચાલુ રાખશે.
SD/GP/JD
(Visitor Counter : 307
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 121.94 કરોડને પાર
છેલ્લા ચોવીસ કલાકમાં 82.86 લાખ ડોઝ આપવામાં આવ્યા
સાજા થવાનો દર હાલમાં 98.34%
છેલ્લા 24 કલાકમાં 8,774 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  14 દિવસથી 1% કરતા ઓછો
છેલ્લા 24 કલાકમાં 82,86,058 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 121.94 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,26,30,392 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,83,416
|
|
બીજો ડોઝ
|
|
94,66,553
|
|
FLWs
|
|
પ્રથમ ડોઝ
|
|
1,83,78,183
|
|
બીજો ડોઝ
|
|
1,64,47,200
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
45,43,97,807
|
|
બીજો ડોઝ
|
|
21,56,66,951
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,36,80,077
|
|
બીજો ડોઝ
|
|
11,81,33,066
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,50,32,531
|
|
બીજો ડોઝ
|
|
7,78,85,350
|
|
કુલ
|
|
1,21,94,71,134
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,39,98,278 દર્દીઓ સાજા થઇ ગયા છે અને છેલ્લા 24 કલાકમાં વધુ 9,481 દર્દીઓ સાજા થયા છે.
આના કારણે એકંદરે સાજા થવાનો દર 98.34% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
154 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 8,774 નવા કેસ નોંધાયા છે.
સક્રિય કેસનું ભારણ હાલમાં 1,05,691 છે. હાલમાં સક્રિય કેસો દેશના કુલ પોઝિટિવ કેસોના 0.31% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 10,91,236 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 63.94 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.85% છે જે છેલ્લા 14 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.80% નોંધાયો છે. દૈનિક પોઝિટીવિટી દર છેલ્લા 55 દિવસથી 2%થી ઓછો છે અને સળંગ 90 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 148
પ્રધાનમંત્રીનું કાર્યાલય
પ્રધાનમંત્રી શ્રીએ એશિયન ગેમ્સમાં ગોલ્ડ મેડલ જીતવા બદલ સ્ક્વોશ મિક્સ્ડ ડબલ્સ ટીમની પ્રશંસા કરી
પ્રધાનમંત્રી શ્રી નરેન્દ્ર મોદીએ દીપિકા પલ્લીકલ અને હરિન્દર પાલ સંધુને એશિયન ગેમ્સમાં સ્ક્વોશ મિક્સ્ડ ડબલ્સ સ્પર્ધામાં ગોલ્ડ મેડલ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ X પર પોસ્ટ કર્યુઃ
"એશિયન ગેમ્સમાં ગોલ્ડ મેડલ જીતવા બદલ આપણી સ્ક્વોશ મિક્સ્ડ ડબલ્સ ટીમને અભિનંદન. @DipikaPallikal અને @sandhu_harinderને આ અસાધારણ જીત માટે અભિનંદન. તેમના ભવિષ્યના પ્રયાસો માટે મારી તેમને શુભેચ્છાઓ."
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ આત્મનિર્ભર ભારતના નિર્માણ માટે ‘વોકલ ફોર લોકલ’ને લોકપ્રિય બનાવવામાં મદદ કરવા આધ્યાત્મિક આગેવાનોને અપીલ કરી
પ્રધાનમંત્રી શ્રી નરેન્દ્ર મોદીએ જણાવ્યું છે કે, જેમ આઝાદીની લડતનો પાયો ભક્તિ આંદોલને પૂરો પાડ્યો હતો એ જ રીતે અત્યારે આત્મનિર્ભર ભારતનો પાયો આપણા દેશના સંતો, મહાત્મા, મહંતો અને આચાર્યો પૂરો પાડશે. તેમણે આજે વીડિયો કોન્ફરન્સિંગથી જૈનાચાર્ય શ્રી વિજય વલ્લભ સૂરિશ્વરજી મહારાજની 151મી જન્મજયંતિની ઉજવણી કરવાના ઉપક્રમે ‘સ્ટેચ્યૂ ઓફ પીસ’ પ્રતિમાના અનાવરણ પછી સંબોધન કર્યું હતું. આ પ્રસંગે તેમના સંબોધનની મુખ્ય બાબતો પૈકીની એક બાબત આઝાદીની લડાઈ અને હાલ આત્મનિર્ભરતા જેવા સામાજિક-રાજકીય અને આર્થિક પ્રસંગો માટે ધાર્મિક અને આધ્યાત્મિક પાયો નાંખવા પર ભાર મૂકવાનો હતો.
સ્થાનિક ચીજવસ્તુઓના વપરાશને પ્રોત્સાહન આપવા એટલે કે ‘વોકલ ફોર લોકલ’ પર ભાર મૂકીને શ્રી મોદીએ જણાવ્યું હતું કે, મધ્યકાળમાં ભક્તિ આંદોલને આઝાદીના સંઘર્ષ અને આધુનિક ભારત માટેનો પાયો નાંખ્યો હતો. આપણે એ યાદ કરવાની જરૂર છે કે, દેશના દરેક ખૂણામાંથી લોકોને સંતો, મહાત્માઓ, આચાર્યોએ પ્રેરિત કર્યા હતા અને તેમને જાગૃત કર્યા હતા. શ્રી મોદીએ ઉમેર્યુ હતું કે, આ જાગૃતિએ આઝાદીની લડાઈને મોટું પ્રેરકબળ પ્રદાન કર્યું હતું.
પ્રધાનમંત્રી મોદીએ આત્મનિર્ભરતાને પ્રોત્સાહન આપવા માટે આધ્યાત્મિક આગેવાનોને અપીલ કરી હતી. તેમણે રજૂઆત કરી હતી કે, જેમ ભક્તિ આંદોલને આઝાદીની લડતનો પાયો નાંખ્યો હતો અને સ્વતંત્રતાની લડતને મજબૂત કરી હતી, તેમ અત્યારે 21મી સદીમાં આત્મનિર્ભર ભારતનો પાયો પણ આપણા સંતો, મહાત્માઓ અને આચાર્યો નાંખશે. તેમણે સંતો, મહાત્માઓ અને આધ્યાત્મિક આગેવાનોને તેમના શિષ્યોને અને આધ્યાત્મિક કાર્યક્રમોમાં ‘વોકલ ફોર લોકલ’ની અપીલ કરવા વિનંતી કરી હતી. આધ્યાત્મિક આગેવાનો થકી ‘વોકલ ફોર લોકલ’નો સંદેશ વધારે મજબૂતી ધારણ કરશે. શ્રી મોદીએ કહ્યું હતું કે, આનાથી દેશ આત્મનિર્ભર બનવા પ્રેરિત થશે કારણ કે આનાથી આઝાદીની લડત દરમિયાન દેશ ઊર્જાવંત થયો હતો.
SD/GP/BT
(
નાણા મંત્રાલય
જીએસટીનાં દરનાં સંદર્ભમાં રજિસ્ટર્ડ બ્રાન્ડ નેમનો અર્થ; ટ્રેડ માર્ક્સનાં રજિસ્ટર પર બ્રાન્ડ નેમ કે ટ્રેડ નેમ ન ધરાવતી અને ટ્રેડ માર્ક્સ કાયદા, 1999 હેઠળ લાગુ ન હોય તેવી ચીજવસ્તુઓ પર ચીજવસ્તુઓનાં પુરવઠા સીજીએસટીનો 5 ટકા દર લાગુ નહીં પડે
યુનિટ કન્ટેઇનરમાં રાખ્યા ન હોય એ સિવાયનાં અને રજિસ્ટર્ડ બ્રાન્ડ નેમ ન ધરાવતાં છેના કે પનીર, કુદરતી મધ, ઘઉં, ચોખા અને અન્ય અનાજ, કઠોળ, અનાજ અને કઠોળનાં લોટ જેવી ચોક્કસ ચીજવસ્તુઓનાં પુરવઠા પર સેન્ટ્રલ જીએસટી  નહીં લાગે. જ્યારે આ પ્રકારની ચીજવસ્તુઓનો પુરવઠો યુનિટ કન્ટેઇનરમાં હોય અને રજિસ્ટર્ડ બ્રાન્ડ નેમ ધરાવતી હશે, ત્યારે 2.5 ટકા સીજીએસટી લાગુ પડશે.
રજિસ્ટર્ડ બ્રાન્ડ નેમનાં અર્થને લઈને શંકાઓ જન્મી છે. આ સંદર્ભમાં નોટિફિકેશન નંબર 1/2017-સેન્ટ્રલ ટેક્ષ , 28મી જૂન, 2017ની તારીખ  અને 28મી જૂન, 2017ની તારીખનું નોટિફિકેશન નંબર 2/2017 – સેન્ટ્રલ ટેક્ષ   સ્પષ્ટપણે “રજિસ્ટર્ડ બ્રાન્ડ નેમ”ને એવા બ્રાન્ડ નેમ કે ટ્રેડ નેમ તરીકે વ્યાખ્યાયિત કરે છે, જેની નોંધણી ટ્રેડ માર્ક્સ એક્ટ, 1999 હેઠળ થઈ છે. આ સંબંધમાં ટ્રેડ માર્ક્સ એક્ટ, 1999ની જોગવાઈ 2 સાથે જોગવાઈ 2 વાંચતા એ સ્પષ્ટ કરે છે કે રજિસ્ટર્ડ ટ્રેડ માર્ક એટલે એવું ટ્રેડ માર્ક જેનું રજિસ્ટ્રેશન ટ્રેડ માર્ક્સ પર થયું છે અને અમલમાં છે.
એટલે જ્યાં સુધી બ્રાન્ડ નેમ કે ટ્રેડ નેમ ટ્રેડ માર્ક્સનાં રજિસ્ટરમાં ન હોય અને ટ્રેડ માર્ક્સ એક્ટ, 1999 હેઠળ લાગુ ન હોય, ત્યાં સુધી સીજીએસટીનો દર 5 ટકા આ પ્રકારની ચીજવસ્તુઓનાં પુરવઠાને લાગુ નહીં પડે.
AP/J.Khunt/GP
(Visitor Counter : 70
પેટ્રોલિયમ અને કુદરતી ગેસ મંત્રાલય
ઉત્તરપ્રદેશમાં તમામ પેટ્રોલ સ્ટેશનોનું પુનઃમૂલ્યાંકન રાજ્ય એસટીએફ, ડબલ્યુએન્ડએમ વિભાગ, નાગરિક પુરવઠા વિભાગ અને ઓએમસીની ટીમ કરશે તેવું પેટ્રોલિયમ મંત્રીએ જણાવ્યું
“સમગ્ર દેશમાં ફ્યુઅલ સ્ટેશનો પર સરપ્રાઇઝ ચેકિંગ થશે”, શ્રી ધર્મેન્દ્ર પ્રધાન
શ્રી પ્રધાને જણાવ્યું હતું કે, ગ્રાહકનું હિત સર્વોપરી છે; દોષિતો સામે કડક પગલાં લેવામાં આવશે
નવી દિલ્હી, 01-05-2017
રાજ્ય કક્ષાના પેટ્રોલિયમ અને કુદરતી ગેસ મંત્રી  શ્રી ધર્મન્દ્ર પ્રધાને આજે મીડિયાને સંબોધન કરીને લખનૌમાં પેટ્રોલ સ્ટેશન પર ઇંધણની ઓછી ડિલિવરીમાં સંકળાયેલા કૌભાંડનો પર્દાફાશ કરનાર ઉત્તરપ્રદેશ સ્પેશિયલ ટાસ્ક ફોર્સને અભિનંદન આપ્યા હતા. આ દરોડા ઇલેક્ટ્રોનિક ચિપ્સનો ઉપયોગ કરીને ફ્યુઅલ કેલિબ્રેશન સાથે ચેડા કરવા સાથે સંબંધિત ચોક્કસ બાતમીને આધારે 11 પેટ્રોલ પમ્પો પર દરોડા પાડવામાં આવ્યા હતા. તેમાંથી 9 ફ્યુઅલ સ્ટેશન પર ઇલેક્ટ્રોનિકસ ચિપ્સ મળી આવી હતી, જેમાંથી 3 પેટ્રોલ પમ્પ આઇઓસીએલના અને અન્ય 6 પમ્પ બીપીસીએલના છે.
મંત્રીએ જણાવ્યું હતું કે, તેમણે ઉત્તરપ્રદેશના મુખ્યમંત્રી, મુખ્ય સચિવ અને ડીજીપી સાથે આ મુદ્દે વાત કરી હતી. કેન્દ્ર અને રાજ્ય સરકારોએ લખનૌમાં બેઠક યોજવાનો નિર્ણય લીધો છે, જેની અધ્યક્ષતા ઉત્તરપ્રદેશનાં મુખ્ય સચિવ કરશે, જેમાં પેટ્રોલિયમ અને કુદરતી ગેસ મંત્રાલય અને ઓઇલ માર્કેટિંગ કંપનીઓના પ્રતિનિધિઓ હાજરી આપશે.
મંત્રીએ જણાવ્યું હતું કે, ઉત્તરપ્રદેશમાં તમામ ફ્યુઅલ સ્ટેશનનું પુનઃમૂલ્યાંકન રાજ્ય સરકારના વેઇટ એન્ડ મેઝર્સ વિભાગ, નાગરિક પુરવઠા વિભાગ, સ્પેશિયલ ટાસ્ક ફોર્સ અને ઓઇલ માર્કેટિંગ કંપનીના પ્રતિનિધિઓની એક ટીમ દ્વારા થશે. સાથે સાથે સમગ્ર દેશમાં ફ્યુઅલ સ્ટેશન પર ગમે ત્યારે સરપ્રાઇઝ ચેકિંગ કરવામાં આવશે. આ અસરની સૂચનાઓ તમામ સંબંધિત વિભાગોને આપવામાં આવી છે. શ્રી પ્રધાને જણાવ્યું હતું કે કેન્દ્ર સરકારને રાજ્ય સરકારો પાસેથી સંપૂર્ણ સાથસહકારની આશા છે, કારણ કે વેઇટ એન્ડ મેઝર્સ રાજ્ય સરકારનો વિષય છે અને રાજ્ય સરકારનો સંબંધિત વેઇટ્સ એન્ડ મેઝર્સ વિભાગ ફ્યુઅલ સ્ટેશનો પર દર વર્ષે ફ્યુઅલ ડિલિવરી યુનિટની ચકાસણી કરીને સર્ટિફિકેટ આપે છે.
શ્રી પ્રધાને જણાવ્યું હતું કે, ગ્રાહકનું હિત સર્વોપરી છે અને ફ્યુઅલ કેલિબ્રેશન સાથે ચેડા કરવામાં દોષિતો સામે કડક પગલાં લેવામાં આવશે. તેમણે કહ્યું હતું કે, માર્કેટિંગ શિસ્ત માર્ગદર્શિકા નું ઉલ્લંઘન કરનાર ડિલર્સને કડક કામગીરીનો સામનો કરવો પડશે, જેમાં લાઇસન્સ રદ કરવાની જોગવાઈ પણ સામેલ છે.
AP/GP
(Visitor Counter : 79
પ્રધાનમંત્રીનું કાર્યાલય
પ્રધાનમંત્રી શ્રીએ પરીક્ષા યોદ્ધાઓની આંતરદૃષ્ટિ અને PPCમાં સક્રિય ભાગીદારી પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ નવોદય વિદ્યાલય સમિતિ ના એક ટ્વીટનો જવાબ આપ્યો છે જેમાં કિ.મી. શિવાંગી, જેએનવી ઢેંકનાલ, ઓડિશાની વિદ્યાર્થીનીએ પરિક્ષા પે ચર્ચા પર તેના મંતવ્યો શેર કર્યા.
NVS દ્વારા ટ્વીટનો જવાબ આપતા, પ્રધાનમંત્રી શ્રીએ કહ્યું;
"મને પરીક્ષાના તણાવને દૂર કરવાની રીતો પર #ExamWarriors તરફથી ઘણી રસપ્રદ આંતરદૃષ્ટિ મળી રહી છે. સમગ્ર ભારતમાંથી આવી સક્રિય ભાગીદારી જોઈને મને આનંદ થાય છે."
YP/GP/JD
(
કૌશલ્ય વિકાસ અને ઉદ્યમિતા મંત્રાલય
રાજ્યમંત્રી શ્રી ચંદ્રશેખર ગુજરાતમાં સ્ટાર્ટઅપ્સ/ઇનોવેટર્સ અને વિદ્યાર્થીઓને મળશે
'ન્યુ ઈન્ડિયા ફોર યંગ ઈન્ડિયાઃ ટેકડે ઓફ ઓપોર્ચ્યુનિટીઝ' પર ધ્યાન કેન્દ્રિત કરશે
કેન્દ્રીય કૌશલ્ય વિકાસ અને ઉદ્યોગ સાહસિકતા રાજ્ય મંત્રી શ્રી રાજીવ ચંદ્રશેખર આવતીકાલે ગુજરાતની બે દિવસની મુલાકાતે રવાના થશે, જે દરમિયાન તેઓ સ્ટાર્ટઅપ ઉદ્યોગસાહસિકો, શૈક્ષણિક, ઉદ્યોગના નિષ્ણાતો અને વિદ્યાર્થીઓ સાથે વાર્તાલાપ કરશે.
આ વાર્તાલાપ 'ન્યુ ઈન્ડિયા ફોર યંગ ઈન્ડિયાઃ ટેકડે ઓફ ઓપોર્ચ્યુનિટીઝ' થીમ પર કેન્દ્રિત હશે.
મંત્રી શ્રી કે જેઓ એક ચિપ ડિઝાઈનર અને સફળ ઉદ્યોગસાહસિક રહ્યા છે, તેઓએ સમગ્ર ભારતમાં યુવા વિદ્યાર્થીઓ, સ્ટાર્ટઅપ્સ અને ઈનોવેટર્સ સાથે ટાઉન હોલ, રાઉન્ડ ટેબલ અને ફાયરસાઈડ ચેટ કરી ચૂક્યા છે - અને તેમની સાથે ડિજિટલ ઈન્ડિયા પ્રોગ્રામની સિદ્ધિઓ અને ભારતને વિશ્વ માટે કૌશલ્ય હબ બનાવવાના નરેન્દ્ર મોદી સરકારના લક્ષ્યો શેર કર્યા હતા. આમાંના અનેક કાર્યક્રમો અગાઉ ગુજરાતની યુનિવર્સિટીઓમાં પણ યોજાયા હતા.
ગુજરાતમાં જન્મેલા શ્રી ચંદ્રશેખર તેમની અગાઉની એક મુલાકાત દરમિયાન અમદાવાદના નવરંગપુરા વિસ્તારમાં તેમના નિવાસસ્થાને પણ ગયા હતા.
આવતીકાલની મુલાકાત પીએમ શ્રી નરેન્દ્ર મોદીજીના ડિજિટલ ઈન્ડિયા પ્રોગ્રામ અને સ્કિલિંગના નવા અભિગમને પ્રોત્સાહિત કરવાનો પણ એક ભાગ છે.
શ્રી ચંદ્રશેખર સૌપ્રથમ ભરૂચની મુલાકાત લેશે, જ્યાં તેઓ ઓમકારનાથ હોલમાં અનેક શૈક્ષણિક સંસ્થાઓ દ્વારા આયોજિત કાર્યક્રમમાં ભાગ લેશે અને આ સંસ્થાઓના સ્ટાર્ટઅપ્સ/ઇનોવેટર્સને સન્માનિત કરશે.
બાદમાં સુરતમાં, મંત્રી સરદાર વલ્લભભાઈ નેશનલ ઈન્સ્ટિટ્યૂટ ઓફ ટેક્નોલોજી, વીર નર્મદ દક્ષિણ ગુજરાત યુનિવર્સિટી અને ઓરો યુનિવર્સિટીની મુલાકાત લેશે જ્યાં તેઓ "ઈન્ટિગ્રલ એજ્યુકેશન એન્ડ ઈટ્સ પ્રેક્ટિસ" નામના પુસ્તકનું લોકાર્પણ અને વિદ્યાર્થીઓ સાથે ફાયરસાઈડ ચેટ્સ સહિતના અનેક કાર્યક્રમોમાં વ્યસ્ત રહેશે. આ શૈક્ષણિક સંસ્થાઓની મુલાકાત દરમિયાન ગુજરાતના શિક્ષણ મંત્રી શ્રી જીતુભાઈ વાઘાણી મંત્રી શ્રીની સાથે રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 193.70 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 19,509 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 2,584 દર્દીઓ સાજા થયા, કુલ વધીને 4,26,20,394 દર્દીઓ સાજા થયા
છેલ્લા 24 કલાકમાં ભારતમાં 3,712 નવા કેસ નોંધાયા
દૈનિક પોઝિટિવીટી દર 0.87% પહોંચ્યો
સાપ્તાહિક પોઝિટિવીટી દર હાલમાં 0.67% છે
કુલ 85.13 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,41,989 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
મંત્રીમંડળ
મંત્રીમંડળે વિદેશોમાં વ્યૂહાત્મક રીતે મહત્ત્વપૂર્ણ માળખાગત યોજનાઓમાં બોલી લગાવવામાં ભારતીય કંપનીઓને સમર્થન આપવા માટે કન્સેશનલ ફાઇનાન્સિંગ સ્કીમ નો સમયગાળો વધારવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે વિદેશોમાં વ્યૂહાત્મક રીતે મહત્ત્વપૂર્ણ માળખાગત યોજનાઓ માટે બોલી લગાવવામાં ભારતીય કંપનીઓને સમર્થન આપવા માટે કન્સેશનલ ફાઇનાન્સિંગ સ્કીમ નો સમયગાળો વધારવાની મંજૂરી આપી દીધી છે.
વિગત :
સીએફએસ હેઠળ ભારત સરકાર 2015-16થી જ વિદેશોમાં વ્યૂહાત્મક સ્વરૂપે મહત્ત્વપૂર્ણ માળખાગત યોજનાઓ માટે બોલી લગાવવામાં ભારતીય કંપનીઓને સમર્થન આપી રહી છે. યોજનાનો ઉદ્દેશ સતત પ્રાસંગિક છે, એટલે સૂચિત યોજનાને 2018થી 2023 સુધી એટલે કે આગામી પાંચ વર્ષો સુધી વધારવામાં આવી છે.
નાણાકીય નિહિતાર્થઃ
જે લોનધારકો બેંકો માટે આર્થિક કાર્ય વિભાગ દ્વારા બજેટની જોગવાઈ કરવામાં આવશે, એનાં સંબંધમાં વ્યાજને સમકક્ષ સમર્થનની ચુકવણીનાં નાણાકીય નિહિતાર્થ આ પ્રકારે છેઃ
|
|
વર્ષ
|
|
2018-19
|
|
2019-20
|
|
2020-21
|
|
2021-22
|
|
2022-23
|
|
કુલ
|
|
આઇઇએસ રકમ 
|
|
6.5
|
|
10.00
|
|
18.75
|
|
29.00
|
|
32.00
|
|
96.25
|
|
આઇઇએસ રકમ 
|
|
42.25
|
|
65.00
|
|
121.88
|
|
188.50
|
|
208.00
|
|
625.63
નોંધઃ અંદાજિત આઇઇએસ ફક્ત હાલની યોજનાનાં સંબંધમાં છે.
મુખ્ય અસર :
સીએફએસ અગાઉ ભારતીય કંપનીઓ વિદેશોમાં મોટી યોજના માટે બોલી લગાવવા સક્ષમ નહોતી, કારણ કે તેમાં તેમનો ખર્ચ વધી જતો હતો અને ચીન, જાપાન, યુરોપ અને અમેરિકા જેવા અન્ય દેશોનાં બોલી લગાવનારા સારી શરતો પર ઋણ આપવામાં સક્ષમ હતાં. આ રીતે વ્યાજદર અને લાંબા સમયનાં આધારે આ દેશોનાં બોલી લગાવવારાઓને ફાયદો થતો હતો.
આ ઉપરાંત ભારતીય કંપનીઓ દ્વારા દેશનાં વ્યૂહાત્મક હિતોની યોજનાને ધ્યાનમાં રાખીને સીએફએસ પાસેથી ભારતને આ ક્ષમતા મળી છે, જેનાં આધારે રોજગારીનું સર્જન, ભારતમાં સામગ્રી અને મશીનરીની માંગ અને ભારતની પ્રતિષ્ઠામાં વધારો સંભવ છે.
અમલીકરણની વ્યૂહરચના અને લક્ષ્યાંક :
આ યોજના હેઠળ વિદેશ મંત્રાલય ભારતનાં વ્યૂહાત્મક હિતોને ધ્યાનમાં રાખીને વિશેષ યોજનાઓની પસંદગી કરે છે અને તેને આર્થિક કાર્ય વિભાગને મોકલે છે.
આ યોજના અંતર્ગત ધિરાણ મેળવવાની લાયકાત ધરાવતી વ્યૂહાત્મક રીતે મહત્ત્વપૂર્ણ યોજના નક્કી કરવામં આવે છે. તેને આર્થિક કાર્ય વિભાગનાં સચિવની અધ્યક્ષતામાં એક સમિતિ નક્કી કરે છે. સમિતિમાં ખર્ચ વિભાગ, વિદેશ મંત્રાલય, ઔદ્યોગિક સંવર્ધન અને નીતિ વિભાગ, વાણિજ્યિક વિભાગ, નાણાકીય સેવા વિભાગ અને ગૃહ મંત્રાલયનાં સભ્ય હોય છે. રાષ્ટ્રીય નાયબ સુરક્ષા સલાહકાર પણ સમિતિનાં સભ્ય હોય છે. સમિતિ પાસેથી મંજૂરી મળી જાય પછી આર્થિક કાર્ય વિભાગ એક્ઝિમ બેંકને એક ઔપચારિક પત્ર રજૂ કરે છે, જેમાં સીએફએસ અંતર્ગત યોજનાને લોનની મંજૂરીની જાણકારી આપવામાં આવે છે.
અત્યારે આ યોજના ભારતની એક્ઝિમ બેંક મારફતે સંચાલિત થાય છે, જે છૂટછાટ પર લોન પ્રદાન કરવા માટે બજારમાંથી સંસાધનો મેળવે છે. ભારત સરકાર એક્ઝિમ બેંકને કાઉન્ટર-ગેરેન્ટી અને 2 ટકા વ્યાજને સમકક્ષ નાણાકીય સહાય આપે છે.
પૃષ્ઠભૂમિ :
આ યોજના અંતર્ગત જો કોઈ ભારતીય કંપની કોઈ યોજના માટે કોન્ટ્રાક્ટ મેળવવવામાં સફળ થાય, તો ભારત સરકાર કોઈ વિદેશી સરકાર કે વિદેશી સરકારની માલિકી કે તેનાં દ્વારા નિયંત્રિત કંપનીને છૂટછાટ સાથે ધિરાણ પ્રદાન કરવાનાં સંબંધમાં એક્ઝિમ બેંકને કાઉન્ટર ગેરેન્ટી અને 2 ટકા વ્યાજને સમકક્ષ યોગદાન કરે છે.
આ યોજના અંતર્ગત એક્ઝિમ બેંક લોન આપે છે, જેનાં દર એલઆઇબીઓઆર  + 100 બીપીએસથી વધારે ન હોય. લોનની ચુકવણીની ગેરેન્ટી વિદેશી સરકાર દ્વારા પ્રદાન કરવામાં આવે છે.
RP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ નાગપુરમાં મહારાષ્ટ્ર સમૃદ્ધિ મહામાર્ગનું ઉદ્ઘાટન કર્યું
પ્રધાનમંત્રી શ્રી નરેન્દ્ર મોદીએ આજે નાગપુરમાં હિન્દુ હૃદયસમ્રાટ બાળાસાહેબ ઠાકરે મહારાષ્ટ્ર સમૃદ્ધિ મહામાર્ગના પ્રથમ તબક્કાનું ઉદ્ઘાટન કર્યું હતું, જે 520 કિલોમીટરનું અંતર આવરી લે છે અને નાગપુર અને શિરડીને જોડે છે.
પ્રધાનમંત્રીએ ટ્વીટ કર્યું:
"અમે ઉચ્ચ ગુણવત્તાયુક્ત માળખાગત સુવિધાઓ પૂરી પાડવા માટે પ્રતિબદ્ધ છીએ અને નાગપુર અને શિરડી વચ્ચેનો મહામાર્ગ આ પ્રયાસનું ઉદાહરણ છે. આ આધુનિક માર્ગ પ્રોજેક્ટનું ઉદ્ઘાટન કર્યું અને મહામાર્ગ પર વાહનસવારી પણ કરી. મને ખાતરી છે કે તે મહારાષ્ટ્રની વધુ આર્થિક પ્રગતિમાં યોગદાન આપશે."
પ્રધાનમંત્રીનું તેમનાં આગમન પર સન્માન કરવામાં આવ્યું હતું અને તેમની સાથે મહારાષ્ટ્રના મુખ્યમંત્રી શ્રી એકનાથ શિંદે, મહારાષ્ટ્રના રાજ્યપાલ શ્રી ભગતસિંહ કોશ્યારી, મહારાષ્ટ્રના નાયબ મુખ્યમંત્રી શ્રી દેવેન્દ્ર ફડણવીસ અને કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરી ઉપસ્થિત રહ્યા હતા.
પશ્ચાદભૂમિકા
પ્રધાનમંત્રી શ્રી નરેન્દ્ર મોદીએ 520 કિલોમીટરનું અંતર આવરી લેતા તથા નાગપુર અને શિરડીને જોડતા હિન્દુ હૃદયસમ્રાટ બાળાસાહેબ ઠાકરે મહારાષ્ટ્ર સમૃદ્ધિ મહામાર્ગના પ્રથમ તબક્કાનું ઉદ્ઘાટન કર્યું હતું.
સમૃદ્ધિ મહામાર્ગ અથવા નાગપુર-મુંબઈ સુપર કમ્યુનિકેશન એક્સપ્રેસવે પ્રોજેક્ટ, સમગ્ર દેશમાં કનેક્ટિવિટી અને ઇન્ફ્રાસ્ટ્રક્ચરમાં સુધારો કરવાનાં પ્રધાનમંત્રીનાં વિઝનને સાકાર કરવાની દિશામાં એક મહત્વપૂર્ણ પગલું છે. આશરે 55,000 કરોડ રૂપિયાના ખર્ચે તૈયાર થઈ રહેલો 701 કિલોમીટરનો આ એક્સપ્રેસ વે ભારતના સૌથી લાંબા એક્સપ્રેસવેઝમાંનો એક છે, જે મહારાષ્ટ્રના 10 જિલ્લાઓ અને અમરાવતી, ઔરંગાબાદ તેમજ નાસિકના અગ્રણી શહેરી પ્રદેશોમાંથી પસાર થાય છે. આ એક્સપ્રેસવેને પગલે નજીકના 14 અન્ય જિલ્લાઓની કનેક્ટિવિટી સુધારવામાં પણ મદદ મળશે, જેથી વિદર્ભ, મરાઠાવાડા અને ઉત્તર મહારાષ્ટ્રના વિસ્તારો સહિત રાજ્યના આશરે 24 જિલ્લાઓના વિકાસમાં મદદ મળશે.
પીએમ ગતિ શક્તિ હેઠળ માળખાગત કનેક્ટિવિટી પ્રોજેક્ટ્સનાં સંકલિત આયોજન અને સંકલિત અમલીકરણનાં પ્રધાનમંત્રીનાં વિઝનને સમર્થન આપતો આ સમૃદ્ધિ મહામાર્ગ દિલ્હી મુંબઈ એક્સપ્રેસવે, જવાહરલાલ નહેરુ પોર્ટ ટ્રસ્ટ અને અજંતા ઇલોરાની ગુફાઓ, શિરડી, વેરુલ, લોનાર વગેરે જેવાં પ્રવાસન સ્થળો સાથે જોડાશે. સમૃદ્ધિ મહામાર્ગ મહારાષ્ટ્રના આર્થિક વિકાસને મોટો વેગ આપવા માટે ગેમ-ચૅન્જર સાબિત થશે.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 210.82 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 23,50,665 ડોઝ આપવામાં આવ્યા
ભારતમાં સક્રિય કેસનું ભારણ 94,047 થયું
સક્રિય કેસનું ભારણ હાલમાં 0.21% છે
સાજા થવાનો દર હાલમાં 98.60% નોંધાયો
છેલ્લા 24 કલાકમાં 13,084 દર્દીઓ સાજા થયા, કુલ વધીને 4,37,57,385 દર્દીઓ સાજા થયા
છેલ્લા 24 કલાકમાં ભારતમાં 10,725 નવા કેસ નોંધાયા
દૈનિક પોઝિટિવીટી દર 2.73% પહોંચ્યો
સાપ્તાહિક પોઝિટિવીટી દર હાલમાં 3.20% છે
કુલ 88.39 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,92,837 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133
સંરક્ષણ મંત્રાલય
કૅન્ટોન્મેન્ટ બોર્ડ્સ કોવિડ-19નો સામનો કરવા તૈયાર
દેશના 19 રાજ્યો/કેન્દ્ર શાસિત પ્રદેશોમાં આવેલા આઠ સૈન્ય કૅન્ટોન્મેન્ટ બોર્ડ્સે કોરોના વાયરસ કોવિડ-19 મહામારીના પડકારનો સામનો કરવાની તૈયારીએ શરૂ કરી દીધી છે. આ કૅન્ટોન્મેન્ટ બોર્ડ્સની કુલ વસ્તી  21 લાખ છે. તમામ કૅન્ટોન્મેન્ટઓને નિર્દેશ આપવામાં આવ્યા છે કે, તેઓ કોઇપણ પ્રકારની કટોકટીની સ્થિતિનો સામનો કરવા માટે અગાઉથી જ હોસ્પિટલો/સ્વાસ્થ્ય કેન્દ્રો અને અતિથિ ગૃહોમાં ઉપલબ્ધ સ્વાસ્થ્ય સેવાઓની ઓળખ કરી રાખે.
સૈન્ય કૅન્ટોન્મેન્ટના બોર્ડ્સના અધ્યક્ષ અને મુખ્ય કાર્યકારી અધિકારી પોતપોતાના ક્ષેત્રોમાં નાગરિક વહીવટીતંત્રના અધિકારીઓ સાથે સતત સંપર્કમાં છે અને જરૂરિયાત અનુસાર સહાયતા કરે છે. આરોગ્ય અને પરિવાર કલ્યાણ મંત્રાલય દ્વારા બહાર પાડવામાં આવેલા તમામ દિશાનિર્દેશનું સૈન્ય કૅન્ટોન્મેન્ટના બોર્ડ્સ દ્વારા ચુસ્ત પાલન કરવામાં આવી રહ્યું છે.
તમામ સૈન્ય કૅન્ટોન્મેન્ટ કચેરીઓના ભવનો, રહેણાક વિસ્તારો, શાળા પરિસર, પુસ્તકાલયો, પાર્ક અને બજારોને નિયમિતરૂપે ચેપમુક્ત કરવામાં આવે છે. સ્થાનિક રહેવાસીઓને લાઉડ સ્પીકરના માધ્યમથી સાર્વજનિક જાહેરાતો કરવામાં આવે છે અને કૅન્ટોન્મેન્ટના તમામ મુખ્ય સ્થળો, કચેરીઓ અને બજારોમાં લગાવેલા નોટિસ બોર્ડ, હોર્ડિંગ્સ અને પોસ્ટરોના માધ્યમથી કોવિડ-19 અંગે તેમનામાં જાગૃતિ લાવવામાં આવી રહી છે. નિવાસી મેડિકલ અધિકારી આવશ્યક સેવાઓમાં જોડાયેલા તમામ કર્મચારીઓ માટે વર્કશોપનું આયોજન કરી રહ્યા છે અને તેમને કોવિડ-19થી બચવાની રીતો જણાવી રહ્યા છે તેમજ કોઇપણ કટોકટીની સ્થિતિનો સામનો કરવા માટે કૅન્ટોન્મેન્ટમાં હોસ્પિટલો તૈયાર કરવામાં આવી રહી છે.
સંરક્ષણ અકસ્યામતોના મહા નિદેશક ના નિર્દેશને અનુરૂપ કાર્ય યોજનાઓ તૈયાર કરવામાં આવી છે. તમામ કૅન્ટોન્મેન્ટ હોસ્પિટલો જરૂરી તબીબી સહાયતા પૂરી પાડવા માટે ચોવીસ કલાક કરી રહી છે. સૈન્ય કૅન્ટોન્મેન્ટ બોર્ડના તમામ કર્મચારીઓને ફેસ માસ્ક, હાથમોજાં અને સેનિટાઇઝર આપવામાં આવી રહ્યા છે. કૅન્ટોન્મેન્ટ વિસ્તારોમાં તમામ હોટેલ અને રેસ્ટોરન્ટ્સને ઇશ્યુ કરવામાં આવેલી માર્ગદર્શિકાનું ચુસ્ત પાલન કરવાનું કહેવામાં આવ્યું છે.
સૈન્ય કૅન્ટોન્મેન્ટ વિસ્તારોમાં રહેલા લોકો, ખાસ કરીને ગરીબ વર્ગ માટે આવશ્યક ચીજવસ્તુઓ, ખાદ્ય ચીજો વગેરેનો પૂરતો પૂરવઠો સુનિશ્ચિત કરવા માટે કચેરીના કર્મચારીઓની એક ટાસ્ક ફોર્સ બનાવવામાં આવી છે. કરિયાણાની તમામ દુકાનોને કાળાબજારથી દૂર રહેવા અને જાહેર સ્થળોએ ભીડ ન કરવા તેમજ લૉકડાઉનના દિશાનિર્દેશોનું ચુસ્ત પાલન કરવાની સલાહ આપવામાં આવે છે. સૈન્ય કૅન્ટોન્મેન્ટ બોર્ડ સતત અને વિના અવરોધે પાણી પૂરવઠાની વ્યવસ્થા સાથે સ્ટ્રીટ લાઇટ સેવાઓ સુનિશ્ચિત કરી રહ્યા છે. મોટાભાગની કૅન્ટોન્મેન્ટમાં રહેવાસીઓ માટે હેલ્પલાઇન નંબરો જાહેર કરવામાં આવ્યા છે.
સૈન્ય કૅન્ટોન્મેન્ટ વિસ્તારોમાં સમગ્ર નગરપાલિકા વહીવટીતંત્ર કૅન્ટોન્મેન્ટ બોર્ડ્સ હેઠળ આવે છે જે લોકશાહી એકમ છે. કૅન્ટોન્મેન્ટ બોર્ડ્સની આ અનોખી સંરચનાને સફળતાપૂર્વક યથાવત રાખવામાં આવી છે.
સૈન્ય કૅન્ટોન્મેન્ટ ક્ષેત્ર મુખ્યરૂપે સૈનિકો અને તેમના પ્રતિષ્ઠાનો માટે બનાવવામાં આવ્યા હતા. પરંતુ સૈન્ય કૅન્ટોન્મેન્ટ ક્ષેત્ર સૈન્ય સ્ટેશનોથી અલગ હોય છે. સૈન્ય સ્ટેશન વિશેષરૂપે સશસ્ત્રદળોના ઉપયોગ અને આવાસ માટે હોય છે અને એક કાર્યકારી આદેશ અંતર્ગત સ્થાપિત કરવામાં આવે છે જ્યારે સૈન્ય કૅન્ટોન્મેન્ટ એવા રહેણાક વિસ્તારો હોય છે જેમાં સૈનિકોની સાથે સાથે સામાન્ય લોકો પણ રહેતા હોય છે.
RP
(Visitor Counter : 132
ઇલેક્ટ્રોનિક્સ તથા સૂચના પ્રોદ્યોગિકી મંત્રી
સરકારે 1લી જૂનથી મોડિફાઇડ સેમિકોન ઇન્ડિયા પ્રોગ્રામ મુજબ સેમિકન્ડક્ટર અને ડિસ્પ્લે ફેબ્સ સેટ કરવા માટે અરજીઓ આમંત્રિત કરી
ઈન્ડિયા સેમિકન્ડક્ટર મિશન  ના પોર્ટલ દ્વારા અરજીઓ ઓનલાઈન સબમિટ કરી શકાશે
સરકારે મોડિફાઇડ સેમિકોન ઇન્ડિયા પ્રોગ્રામ હેઠળ 01 જૂન, 2023થી ભારતમાં સેમિકન્ડક્ટર ફેબ્સ અને ડિસ્પ્લે ફેબ્સની સ્થાપના માટે નવી અરજીઓ આમંત્રિત કરવાનો નિર્ણય લીધો છે. ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટે મોડિફાઇડ સેમિકોન ઇન્ડિયા પ્રોગ્રામના અમલીકરણની જવાબદારી સોંપવામાં આવેલી નિયુક્ત નોડલ એજન્સી, ઇન્ડિયા સેમિકન્ડક્ટર મિશન દ્વારા અરજીઓ પ્રાપ્ત થશે.
સંશોધિત કાર્યક્રમ હેઠળ, કોઈપણ નોડ  ના ભારતમાં સેમિકન્ડક્ટર ફેબ્સની સ્થાપના માટે કંપનીઓ/કંસોર્ટિયા/સંયુક્ત સાહસોને પ્રોજેક્ટ ખર્ચના 50 ટકાનું રાજકોષીય પ્રોત્સાહન ઉપલબ્ધ છે. એ જ રીતે ભારતમાં નિર્દિષ્ટ ટેક્નોલોજીના ડિસ્પ્લે ફેબ્સની સ્થાપના માટે પ્રોજેક્ટ ખર્ચના 50 ટકાનું રાજકોષીય પ્રોત્સાહન ઉપલબ્ધ છે.
"ભારતમાં કમ્પાઉન્ડ સેમિકન્ડક્ટર્સ/સિલિકોન ફોટોનિક્સ/સેન્સર્સ ફેબ/ડિસ્ક્રીટ સેમિકન્ડક્ટર્સ ફેબ અને સેમિકન્ડક્ટર એટીએમપી/OSAT સુવિધાઓના સેટઅપ માટે સંશોધિત સ્કીમ"ની એપ્લિકેશન વિન્ડો ડિસેમ્બર 2024 સુધી ખુલ્લી છે. ડિઝાઇન લિંક્ડ ઇન્સેન્ટિવ સ્કીમની એપ્લિકેશન વિંડો પણ ડિસેમ્બર 2024 સુધી ખુલ્લી છે. DLI યોજના હેઠળ અત્યાર સુધીમાં 26 અરજીઓ પ્રાપ્ત થઈ છે અને પાંચ અરજીઓને મંજૂરી આપવામાં આવી છે.
સરકારે ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટે INR 76,000 કરોડના ખર્ચ સાથે ડિસેમ્બર 2021માં સેમિકોન ઇન્ડિયા પ્રોગ્રામ શરૂ કર્યો હતો. સેમિકન્ડક્ટર ફેબ્સ અને ડિસ્પ્લે ફેબ  સેટ કરવા માટેની સ્કીમ હેઠળ અરજી કરનારા તમામ અરજદારોને સેમિકન્ડક્ટર ફેબ્સ સેટ કરવા માટે મોડિફાઇડ સ્કીમ અને ડિસ્પ્લે ફેબ્સ સેટ કરવા માટે મોડિફાઇડ સ્કીમ હેઠળ અરજી સબમિટ કરવાની મંજૂરી છે. તેમની દરખાસ્તોમાં યોગ્ય ફેરફારનો સમાવેશ કરવો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133